300 — 
Tiltrods for de mange færder som er foretat til Novaja 
Semlja og de ikke ubetydelige forskningsarbeider som er 
utført deroppe, maa dobbeltøen dog endnu kaldes et meget 
litet kjendt landomraade. Dette er dog helt forstaaelig naar 
man vet at Novaja Semljas landmasse har en længde som 
fra Kristiania til Lofoten og at, selv ved sommertid, 
store deler av kystene gjerne er blokert av drivis. Paa 
østkysten kjendes ikke kystlinjen selv i sine hovedtræk og kun 
paa ganske faa steder er det indre betraadt. Den overgang 
over landet som blev utført (paa nordøen) av den norske 
ekspedition sommeren 1921 er ikke mer end den 4de i ræk- 
ken, naar man bortser fra samojedenes omkringflakken i de 
om sommeren snebare, mere flatlændte strøk paa sydøen. 
Biologisk kan visse trakter, særlig paa sydøen, ansees 
som bra undersøkt, men alt i alt er det dog kun paa et for- 
svindende antal steder at virkelig systematiske undersøkelser 
er blit foretat. 
Med hensyn til geologien, saa har de allerfleste av de 
ældre undersøkelser været præget av tilfældighet — indsam- 
lingene er gjort der man tilfældigvis kom iland — og noget 
maalbevidst arbeide for at skaffe klarhet i landmassens 
almindelige geologiske bygning har ikke været utført. 
Novaja Semlja er ved Matotschkinstrædet delt i to, uten 
at dette skille betegner nogen grænse mellem omraader av 
forskjellig naturlig beskaffenhet. Det dreier sig kun om en 
tilfældig kløft tversigjennem landmassen, en bugtet dyp rende 
av karakter som en norsk fjord. Skal man i geografisk-orogra- 
fisk henseende skille mellem forskjellige strøk av Novaja 
Semlja, blir det efter andre principer. Man maa da skille 
den midtre og vistnok ogsaa den sydlige del av sydøen fra 
de nordenforliggende strøk. I syd har man, paa grund av 
at fjeldgrunden bestaar av løse, mot forvitringen litet mot- 
standsdygtige bergarter (væsentlig skifer), et relativt lavt, 
tildels meget lavt land, med temmelig avrundede overflate- 
former, helt forskjellig fra det ofte skarptakkede fjeldland 
nordpaa. Mens svære strøk i syd ikke naar op i mer end 
2—3—400 meters høide har man nordenfor temmelig almin- 
delig topper paa omkring 1000 meter. Et særlig lavt og flatt 
